Lam buleun nyo bak hie ujeun sabe. Karap tiep malam na ujeun. LAdom tempat sit ka banjer. Sayang that takalen. Teuman kalageenyan teukuedi Po kiban taneuk peuget. Ya tameudoa manteng beu disuroet banjer.
Dari baro seupot ujeun sampe malam. Hana dipiyoh-piyoh ujeun. Nyan jalan itam ladom ka banjer. Ka teudong ie inan. Na padum-padum pat nyang meunan. Ie ka dilei bak jalan itam. Meunyo malam ie nyan han deuh takalen, salah-salah meunyo teuga ta balap inan ju meusuruek.
Nyo beungoh nyo kamulai ujeun lom. Dari beuklam na ujeun bacut, teuman hana brat. Beungoh nyo hana brat sit. Ujeun pret pret meunan. Teuman meunyo tajak bulut teuh sit adak pih ujeun bacut.
Manurot tabaca barita bak kuran, takalen hie sang bang Wandi geutanyo kameuramah laju-laju. Maken trep takalen kon maken got, tapih maken runyoh. Pokokjih meupunyo laju-laju bang Wandi geutanyo.
Uronyo uro binggu. Uro Binggu Tuwanku libo. Lage beasa. Hana keurija sapu uronyo. Hanjeut keurija uro libo. Nyang keurija uro libo nyan kureung aja. Meunyo uro libo dikeurija pajan sit di libo.. Maka uro libo bek keurija.
Nyo Tuwanku peugah ju beu awai, tolesan Tuwanku ngon poto nyan le that nyang hana cochok. Nyan bek neukheun sapu sabab Tuwanku sibok that han meutume jak mita poto yang paih. Jadi neumaklum manteng, tapi bek neujak tire peukateun Tuwanku.
Uronyo Jumuat. Nyan yang agam-agam bek sampe na yang peutuwo dro. Bek na yang peubangai dro ngon bek na yang peuseude dro. Nyan mandum enteuk bek tuwe jak bak jumuat. Bek bak babah bela Islam, jumuat tan. Jeut keubut?
Nyo lawetnyo get that jai ka celeg bak takalen. Ho nyang tajak na poto awaknyan bak bak kaye, bak pageu gop ngon bak kide gop. That na teuh. Teuman kiban taneuk peuget sabab jino memang teungnoh musem celeg. Kakeuh meunan laju.
Dipeugah le awaknyo dollar ka limong blah ribe. Meunan dituleh dum bak kuran-kuran nyang na di nanggroe. Nyan haba di ek dollar ka awai kana bak barita. Pokokjih gara-gara di ek dollar nyan kagabuek man saboh nanggroe.
Na neuteupu pu nyan sitrop. Sitrop nyan nakeuh saboh minoman yang dipaso lam kaca. Dijih minoman nyan beasa lam kaca bulat panyang dipaso. Sitrop nyan na macam-macam warna jih. Na sitrop mirah, na sitrop ijo. Na sit sitrop kuneng. Pokokjih macam-macam.